Diari Oficial de la Generalitat Valenciana


Sumari del DOGV 3136, del 04-12-1997 (1997/12199)

Bases de la convocatòria per a la provisió en propietat de quatre places, categoria de sergent.
-----------------------------------------------------------------------------------------------

### Dades del document

Número de DOGV
:   3136

Data del DOGV
:   04-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/12244


Data del document
:   17-11-1997

Organisme emissor
:   Ajuntament de Cullera

Tipus de document
:   Anunci

Descriptors 

:   * Cullera
    * administració local
    * policia
    * concurs administratiu

Bases de la convocatòria per a la provisió en propietat de quatre places, categoria de sergent. [97/A12084]
  
D'acord amb l'oferta d'ocupació pública de l'exercici 1997 d'aquest Ajuntament, aprovada per la Comissió de Govern en dates de 26 de juny i 8 de setembre, de tres places i una de nova creació, l'acord de les quals va ser adoptat pel Ple d'aquesta corporació el 28 d'octubre de 1997, i amb la finalitat de dur a terme proves selectives, de conformitat amb les presents bases enviades per la Generalitat Valenciana, aprovades pel Ple en data 25 de novembre de 1997, a través del tinent d'alcalde, delegat de Personal, per delegació de l'Alcaldia, s'ha resolt convocar el procés selectiu per a la provisió de quatre places de sergent, vacants en el cos de la policia local de Cullera, d'acord amb el que disposen la Llei 2/1990, de 4 d'abril, de la Generalitat Valenciana, de Coordinació de Policies Locals de la Comunitat Valenciana; Decret 11/1992, de 16 de gener, del Govern Valencià, i ordres de desplegament de 16 de gener de 1992 i de 5 de desembre de 1994; Llei de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny; Reial Decret 2.617/85, de 9 de desembre; i la resta de normes aplicables.
  
Primera. Objecte de la convocatòria
  
És objecte d'aquesta convocatòria la provisió en propietat de quatre places vacants en aquest Ajuntament, categoria sergent. D'elles, dues són oferides pel procediment de promoció interna, una per torn lliure i una per torn de mobilitat, mitjançant el sistema de concurs oposició per al torn de promoció interna, oposició per al torn lliure, i concurs per al torn de mobilitat.
  
Les places oferides pel torn de promoció interna que no siguen cobertes incrementaran el torn lliure. Així mateix, les places oferides pel torn lliure i les afegides al torn lliure procedents de promoció interna que no siguen cobertes pel dit torn passaran al torn de mobilitat entre els sergents de les policies locals de la Comunitat Valenciana.
  
Segona. Condicions dels aspirants
  
2.1 Promoció interna
  
Per a participar en els concursos de promoció interna, s'hauran de complir els següents requisits, referits al dia en què finalitze el termini d'admissió de sol·licituds:
  
a) Ser funcionari de carrera, integrat en la subescala de serveis especials, de l'escala bàsica, categoria caporal de l'ajuntament convocant.
  
b) Estar en possessió del títol de Batxiller Superior o equivalent, haver superat el curs de dispensa en un grau de titulació per a l'accés al grup C o complir les condicions per a obtenir-la en la data en què finalitze el termini de presentació d'instàncies.
  
c) Haver-se quedat, almenys dos anys, en la categoria immediatament inferior i tenir el dit lloc en propietat.
  
d) No patir cap malaltia ni defecte físic que impedisquen el normal exercici de les funcions pròpies de l'escala i categoria a què s'aspira.
  
e) No trobar-se suspés en ferm, ni inhabilitat per a l'exercici de funcions públiques.
  
f) Estar en possessió dels permisos de conducció de vehicles de les classes A-2 i B-2, o, si és el cas, A del Reial Decret 772/1997, de 30 de maig, pel qual s'aprova el Reglament General de Conductors, i B, que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
2.2 Torn lliure
  
Per a ser admesos a la realització de les proves selectives, els aspirants hauran de complir els següents requisits en la data d'acabament del termini d'admissió de sol·licituds:
  
a) Tenir la nacionalitat espanyola.
  
b) Tenir complits 18 anys i no excedir dels 55, edats ambdues referides al dia en què finalitze el termini de presentació d'instàncies.
  
c) Estar en possessió del títol de Batxiller Superior o equivalent, haver superat el curs de dispensa en un grau de titulació per a l'accés al grup C o complir les condicions per a obtenir-la en la data en què finalitze el termini de presentació d'instàncies.
  
d) No patir cap malaltia ni defecte físic que impedisquen el normal exercici de les funcions pròpies de l'escala i categoria a què s'aspira.
  
e) No haver estat separat, mitjançant expedient disciplinari, del servei de l'administració de l'estat, de les comunitat autònomes o de les entitats locals, ni trobar-se inhabilitat per a l'exercici de funcions públiques.
  
f) Estar en possessió dels permisos de conducció de vehicles de les classes A-2 i B-2, o, si és el cas, A del Reial Decret 772/1997, de 30 de maig, pel qual s'aprova el Reglament General de Conductors, i B, que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
g) Tenir una talla mínima de 1'65 metres els homes i 1'60 metres les dones.
  
2.3 Torn de mobilitat
  
Per a participar en el concurs de mobilitat convocat s'hauran de reunir els següents requisits, referits al dia en què finalitze el termini d'admissió de sol·licituds:
  
a) Ser funcionari de carrera, categoria sergent, integrat en la subescala de serveis especials, policia local, de qualsevol dels municipis de la Comunitat Valenciana.
  
b) Haver-se quedat, almenys dos anys en actiu, en la plaça de sergent des de la qual es concursa.
  
c) Que no li falten menys de 10 anys per a complir l'edat de jubilació forçosa.
  
d) Estar en possessió del títol de Batxiller Superior o equivalent, haver superat el curs de dispensa en un grau de titulació per a l'accés al grup C o complir les condicions per a obtenir-la en la data en què finalitze el termini de presentació d'instàncies.
  
e) No patir cap malaltia ni defecte físic que impedisquen el normal exercici de les funcions pròpies de la seua escala i categoria.
  
f) No trobar-se suspés en ferm ni inhabilitat per a l'exercici de funcions públiques.
  
g) Estar en possessió dels permisos de conducció de vehicles de les classes A-2 i B-2, o, si és el cas, A del Reial Decret 772/1997, de 30 de maig, pel qual s'aprova el Reglament General de Conductors, i B, que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
h) Qualsevol altre requisit que s'establisca per a la promoció interna dels funcionaris de la policia local.
  
Tercera. Presentació d'instàncies i documentació annexa
  
Les instàncies mitjançant les quals se sol·licita prendre part en el concurs oposició per al torn de promoció interna, en l'oposició per al torn lliure i en el concurs per al torn de mobilitat, es dirigiran a l'alcalde president de l'Ajuntament, i es presentaran en el Registre General o en la forma disposada en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.
  
En les instàncies, els aspirants hauran de manifestar que compleixen tots i cadascun dels requisits exigits, indicant-hi, a més, si concorren per promoció interna, torn lliure o concurs de mèrits per a mobilitat.
  
A les instàncies s'adjuntarà:
  
a) Justificant d'haver ingressat en la caixa municipal els drets d'examen, que es fixen en 7.000 pessetes. Els esmentats drets d'examen només seran tornats als qui no siguen admesos al procediment selectiu per falta d'algun dels requisits exigits per a prendre part en aquest. No s'exigiran drets d'examen en el cas de participar en el concurs de mèrits per a mobilitat.
  
b) En els processos de promoció interna i torn de mobilitat, haurà d'adjuntar-se la documentació acreditativa dels mèrits al·legats per l'aspirant. Aquesta documentació s'haurà d'adjuntar a la instància de sol·licitud d'admissió al concurs oposició o concurs de mobilitat, en sobre tancat que podrà ser lacrat.
  
No es tindrà en compte cap mèrit que no s'acredite en el moment de presentació de les instàncies.
  
La documentació es tornarà als aspirants que no siguen seleccionats, una vegada siga ferma la resolució del procés de selecció.
  
Quarta. Admissió d'aspirants
  
Per a ser admesos a les proves selectives, serà suficient amb el fet que els aspirants manifesten en la instància que compleixen totes i cadascuna de les condicions exigides en aquestes bases referides a la data de finalització del termini de presentació, que hagen abonat els drets d'examen i que hagen aportat, si és el cas, la documentació acreditativa dels mèrits al·legats.
  
Expirat el termini de presentació d'instàncies, mitjançant la resolució de l'Alcaldia, s'aprovarà la llista d'aspirants admesos i exclosos dels diferents torns, la qual es farà pública en el Butlletí Oficial de la Província, Diari Oficial de la Generalitat Valenciana i en el tauler d'anuncis de l'Ajuntament, y es concedirà un termini de 10 dies als efectes de reparació d'errors.
  
Transcorregut aquest termini sense que es formule cap reclamació, s'entendran definitives aquestes llistes, i l'Alcaldia resoldrà les reclamacions presentades.
  
En la resolució per la qual s'aproven les llistes es determinaran el lloc, data i hora de la realització de la fase de concurs, així com del primer exercici de l'oposició.
  
Cinquena. Tribunal qualificador
  
5.1 El tribunal qualificador, tant per al torn de promoció interna, lliure i concurs de mobilitat, si és el cas, estarà integrat pels següents membres, tots ells amb veu i vot:
  
President: l'alcalde president de l'Ajuntament o regidor en qui delegue.
  
Secretari: el de la corporació o funcionari en qui delegue, que actuarà a més com a vocal.
  
Vocals:
  
- Un representant del professorat oficial, designat per l'Institut Valencià de Seguretat Pública.
  
- El cap del cos de la policia local de la corporació convocant i, en el seu defecte, un funcionari de la corporació d'igual o de superior categoria.
  
- Un representant de l'administració de la Generalitat Valenciana.
  
- Dos representants dels treballadors designats per la Junta de Personal de l'ajuntament corresponent.
  
5.2 La designació dels membres del tribunal inclourà la dels respectius suplents i es farà pública junt amb la llista d'admesos i exclosos, així com en el tauler d'anuncis de l'Ajuntament.
  
5.3 La corporació sol·licitarà als òrgans corresponents la designació dels respectius representants, que haurà d'efectuar-se en el termini dels 20 dies següents al de la recepció de la sol·licitud.
  
5.4 Els vocals del tribunal tindran igual o superior titulació acadèmica que l'exigida per als llocs de treball oferits.
  
5.5 El tribunal no podrà constituir-se ni actuar sense l'assistència de la meitat més un dels seus membres, titulars o suplents.
  
5.6 El tribunal podrà disposar la incorporació d'assessors especialistes a les seues sessions.
  
5.7 Els membres del tribunal podran abstenir-se o ser recusats quan concórreguen les causes disposades legalment per a això.
  
5.8 A tots els efectes, el tribunal tindrà la categoria segona, tant respecte de les assistències dels membres del tribunal com dels seus assessors i col·laboradors.
  
Sisena. Començament i desenvolupament del concurs oposició, oposició i concurs
  
L'ordre d'actuació dels aspirants que hagen de realitzar els corresponents exercicis que no puguen dur-se a terme conjuntament, es determinarà mitjançant un sorteig previ.
  
Els aspirants seran convocats en crida única, llevat de casos de força major, degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol de les proves obligatòries determinarà automàticament la pèrdua del seu dret a participar en el procés selectiu, per la qual cosa en quedarà exclòs.
  
El tribunal podrà requerir els aspirants en qualsevol moment perquè n'acrediten la identitat; amb aquest fi, hi han d'anar proveïts amb el document nacional de identitat.
  
Una vegada hagen començat les proves, no caldrà la publicació dels anuncis successius de la realització de la resta d'exercicis ni en el Butlletí Oficial de la Província ni en el Diari Oficial de la Generalitat Valenciana, sinó que hi haurà prou amb la publicació als taulers d'anuncis del Servei de Personal de l'Ajuntament, amb 12 hores d'antelació de l'inici d'aquestes, si es tracta del mateix exercici, i de 48 hores, si se'n tracta d'un de nou.
  
Setena. Procediment de selecció
  
7.1 Concurs oposició. Torn de promoció interna.
  
7.1.1 Fase prèvia. Abans de començar les proves físiques i les de coneixement del temari, es realitzarà un exercici o prova psicotècnica aptitudinal i de personal i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establits en els annexos d'aquestes bases.
  
7.1.2 Proves físiques. De caràcter obligatori i eliminatori. Es qualificaran amb apte o no apte. Consistiran a superar almenys tres de les recollides en l'annex d'aquestes bases. No obstant això, quedaran exempts de la realització de les proves, els aspirants que hagueren realitzat amb anterioritat les dites proves i es troben, a més, en el tram d'edats assenyalat en aquest.
  
7.1.3 Fase d'oposició. constarà dels següents exercicis:
  
Primer exercici: ortogràfic i de composició. De caràcter obligatori. Consistirà en la realització de dos supòsits. El primer serà l'execució d'un dictat elegit per sorteig en presència dels aspirants. El segon serà d'estructura i composició, en el qual els aspirants hauran de desenvolupar el tema que assenyale el tribunal sobre qüestions d'actualitat i coneixements generals, amb una extensió no que haurà de ser inferior a tres folis ni excedir-ne de quatre, a una sola cara, a fi de valorar l'ortografia, la sintaxi i la lògica de l'exposició.
  
La qualificació d'aquest exercici serà de 0 a 10 punts, i per a superar-lo s'haurà d'obtenir un mínim de 5 punts.
  
Segon exercici: supòsit policíac. De caràcter obligatori. Consistirà en la realització d'una prova pràctica que fixarà el tribunal, amb una duració màxima de 90 minuts. Aquesta tractarà sobre la redacció d'un supòsit policíac sobre les activitats, funcions i serveis propis del lloc de treball al qual es concorre. Es valoraran el desenvolupament i exposició de totes les actuacions i mesures policíaques que han d'adoptar-se en matèria de distribució de personal, mitjans materials, seguretat ciutadana i viària, així com actuacions complementàries i altres que siguen necessàries per a la realització del supòsit.
  
S'hi podrà anar proveït amb totes les dades gràfiques o representatives de les actuacions policíaques o de distribució de mitjans que servisquen per a la seua millor resolució, o també es podran fixar sobre un plànol que aportarà el tribunal.
  
La qualificació d'aquest exercici serà de 0 a 10 punts, havent-se d'obtenir un mínim de 5 punts per a superar-lo.
  
Tercer exercici: test de cultura policíaca. De caràcter obligatori. Consistirà a contestar correctament per escrit un qüestionari de 100 preguntes amb respostes alternatives, relacionat amb temes professionals de policia, d'acord amb el temari que es recull en l'annex corresponent d'aquestes bases. El sistema de correcció del qüestionari, el donarà a conéixer el tribunal als aspirants abans del començament de la prova.
  
La qualificació d'aquest exercici serà de 0 a 10 punts, havent-se d'obtenir un mínim de 5 punts per a superar-lo.
  
Quart exercici: de caràcter obligatori. Els municipis de predomini lingüístic valencià, segons la Llei 4/1983, de 23 de novembre, de la Generalitat Valenciana, d'Ús i Ensenyament del Valencià, inclouran un exercici consistent a traduir del valencià al castellà, i a l'inrevés, un text proposat pel tribunal, en un temps a determinar.
  
Aquest exercici es qualificarà de 0 a 2 punts i no serà eliminatori.
  
7.1.4 Fase de concurs.
  
Finalitzada la fase d'oposició, es valoraran els mèrits aportats pels aspirants que hagen superat aquesta, d'acord amb el barem de mèrits que es troba en l'annex corresponent d'aquestes bases.
  
La puntuació obtinguda en la fase de concurs se sumarà a l'obtinguda en la fase d'oposició.
  
7.2 Oposició. Torn lliure.
  
7.2.1 Fase prèvia. Abans de començar les proves físiques i les de coneixement del temari, s'efectuarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establits en els annexos d'aquestes bases.
  
7.2.2 Proves físiques. De caràcter obligatori i eliminatori. Es qualificaran amb apte o no apte. Consistiran a superar, almenys, tres de les recollides en l'annex d'aquestes bases.
  
7.2.3 Fase d'oposició. Constarà dels següents exercicis:
  
Primer exercici: ortogràfic i de composició. De caràcter obligatori. Consistirà en la realització de dos supòsits. El primer serà l'execució d'un dictat elegit per sorteig en presència dels aspirants. El segon serà d'estructura i composició, en el qual els aspirants hauran de desenvolupar el tema que assenyale el tribunal, sobre qüestions d'actualitat i coneixements generals, i la seua extensió no haurà de ser inferior a tres folis ni excedir-ne de quatre, a una sola cara, a fi de valorar l'ortografia, la sintaxi i la lògica de l'exposició.
  
La qualificació d'aquest exercici serà de 0 a 10 punts, i per a superar-lo s'haurà d'obtenir un mínim de 5 punts.
  
Segon exercici: supòsit policíac. De caràcter obligatori. Consistirà en la realització d'una prova pràctica que fixarà el tribunal, amb una duració màxima de 90 minuts. Aquesta tractarà sobre la redacció d'un supòsit policíac sobre les activitats, funcions i serveis propis del lloc de treball al qual es concorre. Es valoraran el desenvolupament i l'exposició de totes les actuacions i mesures policíaques que han d'adoptar-se en matèria de distribució de personal, mitjans materials, seguretat ciutadana i viària, així com actuacions complementàries i altres que siguen necessàries per a la realització del supòsit.
  
S'hi podrà anar proveït amb totes les dades gràfiques o representatives de les actuacions policíaques o de distribució de mitjans que servisquen per a la seua millor resolució, o també es podran fixar sobre un plànol que aportarà el tribunal.
  
La qualificació d'aquest exercici serà de 0 a 10 punts, havent-se d'obtenir un mínim de 5 punts per a superar-lo.
  
Tercer exercici: test de cultura policíac. De caràcter obligatori. Consistirà a contestar correctament, per escrit, un qüestionari de 100 preguntes amb respostes alternatives relacionat amb temes professionals de policia, d'acord amb el temari que es recull en l'annex corresponent d'aquestes bases. El sistema de correcció del qüestionari es donarà a conéixer pel tribunal als aspirants abans del començament de la prova.
  
La qualificació d'aquest exercici serà de 0 a 10 punts, havent-se d'obtenir un mínim de 5 punts per a superar-lo.
  
Quart exercici: de caràcter obligatori. Els municipis de predomini lingüístic valencià, segons la Llei 4/1983, de 23 de novembre, d'Ús i Ensenyament del Valencià, de la Generalitat Valenciana, inclouran un exercici consistent a traduir del valencià al castellà, i a l'inrevés, un text proposat pel tribunal, en un temps a determinar.
  
Aquest exercici es qualificarà de 0 a 2 punts i no serà eliminatori.
  
7.3 Concurs. Torn de mobilitat.
  
El concurs per a cobrir la plaça pel torn de mobilitat s'ajustarà a les següents normes:
  
7.3.1 Amb antelació a la realització del concurs de mobilitat s'haurà resolt el concurs oposició per al torn de promoció interna i les proves selectives de torn lliure.
  
7.3.2 Abans de començar la valoració dels mèrits aportats, s'efectuarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establits en els annexos d'aquestes bases.
  
7.3.3 Els mèrits al·legats i justificats documentalment en formular-se la sol·licitud per a prendre part en la selecció es valoraran d'acord amb el barem establit en l'annex corresponent d'aquestes bases.
  
7.3.4 Els mèrits al·legats i qualssevol altres dades aportades hauran de referir-se a la data d'acabament del termini de presentació d'instàncies. En qualsevol moment del procés d'adjudicació podran demanar-se formalment als interessats els aclariments o, si és el cas, la documentació addicional que es crega necessària per a la comprovació dels mèrits que es consideren oportuns per a una correcta valoració.
  
7.3.5. Transcorregut el termini de presentació d'instàncies, aquestes són vinculants per al peticionari i la destinació adjudicada irrenunciable, llevat que abans de finalitzar el termini de presa de possessió s'haguera obtingut una altra destinació per convocatòria pública; en aquest cas, haurà de comunicar-se aquesta circumstància a l'ajuntament convocant de la plaça oferida i adjudicada.
  
7.3.6 L'ordre de prioritat per a l'adjudicació de les places convocades es donarà per la major puntuació total obtinguda en vista dels mèrits al·legats. En cas d'empat, s'acudirà, per a dirimir-lo, a la major puntuació dels cursos realitzats. En el cas de persistir l'empat s'acudirà a la data de naixement, i s'adjudicarà la plaça al sol·licitant de major edat.
  
7.3.7 El termini de presa de possessió serà d'un mes, a comptar des de l'endemà del cessament, i haurà d'efectuar-se dins dels tres dies hàbils següents a la data de publicació de la resolució del concurs.
  
El còmput dels terminis per al cessament i presa de possessió s'iniciarà quan finalitzen els permisos o llicències que, si pertoca, hagen estat concedits als interessats. Els participants en el concurs de mobilitat estan obligats a donar trasllat, per escrit, dels dits permisos o llicències a l'ajuntament convocant. En aquest cas l'ajuntament convocant pot acordar la suspensió del gaudiment d'aquests. L'ajuntament de procedència podrà prorrogar el servei del concurs seleccionat i diferir el seu cessament en aquest per necessitats del servei, per un període de temps no superior a 20 dies hàbils, comunicant aquesta pròrroga a aquest Ajuntament.
  
A tots els efectes el termini possessori es considera com servei actiu.
  
7.3.8 Els llocs de treball que resultaren adjudicats per concurs de mobilitat es consideraran de caràcter voluntari i, en conseqüència, no generaran dret al pagament d'indemnització per cap concepte.
  
Vuitena. Relació d'aprovats
  
Finalitzada la qualificació dels aspirants, el tribunal publicarà la relació d'aprovats per ordre de puntuació, que no podrà excedir del nombre de places convocades, tant en torn de promoció interna, com en torn lliure i mobilitat, sense perjudici de la possibilitat de les places no cobertes en els respectius torns, de conformitat amb el que disposen aquestes bases, ni d'allò establit en el Reglament General d'Ingrés del Personal al Servei de l'Administració de l'Estat.
  
Novena. Curs selectiu. Torns de promoció interna i lliure
  
El tribunal formularà una proposta al president de la corporació dels aspirants que, havent superat les proves selectives pel torn de promoció interna i lliure i amb la prèvia presentació de la documentació exigida en aquestes bases, hagen de realitzar el curs de capacitació de contingut teoricopràctic i de caràcter selectiu en l'Institut Valencià de Seguretat Pública, amb una duració de dos mesos.
  
Els aspirants proposats s'incorporaran a l'Institut Valencià de Seguretat Pública per a realitzar el primer curs que es convoque. La qualificació d'aquest correspondrà a aquesta entitat.
  
Superat el curs teoricopràctic, l'Institut Valencià de Seguretat Pública formularà una proposta de nomenament, si pertoca, a l'Alcaldia, amb la indicació de la puntuació o qualificacions obtingudes als efectes del seu nomenament.
  
En el cas que l'aspirant no supere el curs selectiu, l' Institut Valencià de Seguretat Pública comunicarà aquesta circumstància a l'Alcaldia, i l'aspirant podrà incorporar-se al curs immediatament posterior. Si no supera aquest curs, perdrà el seu dret a participar en el procés selectiu, que s'entendrà acabat als efectes de poder convocar de nou les places, ja que no s'hauran cobert.
  
Per a la realització del curs teoricopràctic, els aspirants hauran de presentar davant l'Ajuntament, en el termini màxim de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en aquestes bases i que no hagueren sigut aportats amb anterioritat.
  
Deu. Presentació de documents
  
Els aspirants proposats pel tribunal hauran de presentar davant l'Ajuntament, en el termini màxim de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en aquestes bases i que no hagueren sigut aportats amb anterioritat.
  
Els aspirants que tinguen la condició de funcionaris de carrera quedaran exempts de justificar documentalment les condicions generals que ja consten acreditades per a obtenir el seu anterior nomenament. En tot cas, hauran de presentar l'original o una còpia compulsada del seu nomenament com a funcionaris de carrera i títol acadèmic exigit.
  
Els qui dins del termini indicat, i llevat de cas de força major, no presenten l'anterior documentació, no podran ser nomenats funcionaris i s'invalidarà les seues actuacions, amb la nul·litat subsegüent dels actes del tribunal respecte d'això, sense perjudici de la responsabilitat a què puguen estar sotmesos, si pertoca. En el cas que l'aspirant siga exclòs per no presentar la documentació requerida, o per falsedat d'aquesta, el tribunal podrà proposar la inclusió en la llista d'admesos del mateix nombre de persones excloses per les causes anteriors, sempre que hagen superat les proves selectives.
  
Onze. Nomenament
  
11.1 Promoció interna i torn lliure
  
Superades les proves selecció i el curs teoricopràctic, després de la presentació prèvia de la documentació exigida, els aspirants seran nomenats funcionaris de carrera i hauran de prendre possessió del càrrec en el termini màxim de 30 dies a comptar des de l'endemà d'aquell en què els siga notificat el nomenament.
  
11.2 Torn de mobilitat
  
Presentada la documentació exigida i efectuat el nomenament com a policia local d'aquest Ajuntament, s'haurà de prendre possessió del lloc en el termini màxim d'un mes a partir del dia següent al del nomenament. El cessament en la corporació de la qual prové haurà d'efectuar-se en els tres dies hàbils següents a la data del nomenament.
  
Dotze. Incidències
  
El tribunal podrà resoldre els dubtes que es presenten, interpretar aquestes bases i prendre els acords necessaris per al bon ordre del procés selectiu. En allò no disposat en les presents bases, s'aplicarà la Llei de la Generalitat Valenciana 2/1990, de 4 d'abril, de Coordinació de les Policies Locals de la Comunitat Valenciana; Decret 11/1992, de 16 de gener, del Govern Valencià, i ordres de desplegament de 16 de gener de 1992 i de 5 de desembre de 1994; Llei 7/1985, de 2 d'abril, de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny; i Reial Decret 2.617/1985, de 9 de desembre.
  
Tretze. Recursos
  
Contra les presents bases i totes els actes administratius que es deriven d'aquestes, els interessats podran interposar els oportuns recursos, en els casos y en la forma establida en la Llei 30/1992, de Règim Jurídic de les Administracions Públiques i del Procediment Administratiu Comú.
  
Catorze. Publicació
  
Les presents bases es publicaran en el Butlletí Oficial de la Província, Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado.
  
Annex I
  
Proves psicotècniques
  
El contingut de les proves psicotècniques s'ajustarà al barem que s'indica, atenent els factors que s'han de mesurar en el procés selectiu, d'acord amb el que disposa l'Ordre de 5 de desembre de 1994.
  
Aptituds mentals.
  
Raonament verbal: com el seu nom indica, constitueix una mesura de l'aptitud per a comprendre conceptes, expressats a través de la paraula. Avalua més la capacitat per a abstraure, generalitzar i pensar de manera constructiva. Constitueix un valuós índex del nivell ocupacional al qual un subjecte pot aspirar, ja en que en moltes tasques existeix una relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.
  
Raonament abstracte: intenta avaluar l'agilitat mental amb formes no verbals. Per tal com l'habilitat per a raonar amb paraules no és idèntica a l'habilitat pera raonar amb figures, el test de raonament abstracte no substitueix adequadament el raonament verbal, però pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, ideada per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigeix una gran concentració i resistència a la monotonia. En conseqüència, aquest instrument pot avaluar l'aptitud o capacitat per a concentrar-se en tasques la principal característica de les quals és la rapidesa perceptiva, junt amb l'atenció continuada.
  
Agilitat mental: capacitat per a comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.
  
Memòria visual: capacitat per a recordar situacions a través del sentit de la vista.
  
2. Personalitat.
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, així com dominada pel sentit del deure; perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en si mateix i la seua capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres, bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Prudent i oberta a allò social. Evidència el que comunament es coneix com a respecte a si mateix, té en compte la reputació social.
  
Serenitat: persona assossegada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes; fent el que és acceptat i idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'entrega a ella.
  
3. Característiques del test aptitudinal. puntuacions decils.
  
3.1 Oposició lliure:
  
- Raonament verbal 4,5
  
- Raonament abstracte 4
  
- Rapidesa i precisió perceptiva 4
  
- Atenció i resistència a la fatiga 4
  
- Agilitat mental 4
  
- Memòria visual 4
  
3.2 Torns de mobilitat i promoció interna:
  
- Raonament verbal 3,5
  
- Raonament abstracte 3,5
  
- Rapidesa i precisió perceptiva 3,5
  
- Atenció i resistència a la fatiga 3,5
  
- Agilitat mental 3,5
  
- Memòria visual 4
  
Característiques de la valoració actitudinal.
  
Per a l'avaluació de les proves actitudinals són factors preferents a tenir en compte, d'acord amb l'ordre d'importància que a continuació s'expressa, els següents:
  
1. Autocontrol.
  
2. Serenitat.
  
Capacitat empàtica i maneig de les relacions interpersonals.
  
Sentit de la disciplina i de l'autoritat.
  
Desenvolupament de conductes corporatives i capacitat d'integració.
  
Seguretat i fermesa personal.
  
Sentit de la iniciativa.
  
Qualssevol altres d'anàloga significació als abans referenciats.
  
A més, haurà de realitzar-se una anàlisi global de l'estructura de la personalitat, i en el cas de detectar-se alguna anomalia significativa per al desenvolupament de la funció policíaca i si el tècnic i tribunal ho consideren oportú abans de l'eliminació de l'opositor, aquestes proves hauran de contestar-se mitjançant una entrevista a càrrec del tècnic.
  
La qualificació dels exercicis psicotècnics serà d'apte o no apte, i l'aspirant haurà de superar, com a mínim, en el cas dels factors aptitudinals, 4 dels 6 factors a mesurar, havent de superar en tots els casos el factor d'agilitat mental.
  
Annex II
  
Reconeixement mèdic
  
El contingut de les proves del reconeixement mèdic, d'acord amb allò establit en l'Ordre de 5 de desembre de 1994, és el següent:
  
1. Quadre d'exclusions mèdiques. Torn lliure
  
1.1 Obesitat o primesa superior al 25% del pes ideal, calculat segons la fórmula PI= 0'75 (talla en cm 150) + 50. En aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
1.2 Malalties o lesions agudes, actives en el moment del reconeixement, que puguen produir seqüeles capaces de dificultar o impedir el desenvolupament de les funcions pròpies del càrrec.
  
1.3 Ull i visió:
  
1.3.1 Agudesa visual sense correcció inferior als dos terços de la visió normal en ambdós ulls.
  
1.3.2 Despreniment de retina.
  
1.3.3 Estrabisme.
  
1.3.4 Hemianòpsies.
  
1.3.5 Discromatòpsies.
  
1.3.6 Qualsevol altre procés patològic que, segons el tribunal mèdic, dificulte de manera important l'agudesa visual.
  
1.4 Oïda i audició:
  
1.4.1 Agudesa auditiva que supose una pèrdua entre 1.000 i 3.000 hertzs a 35 decibels, o de 4.000 hertzs a 45 decibels.
  
1.5 Aparell locomotor:
  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se, segons el tribunal mèdic, amb l'exercici del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i altres processos ossis, musculars i articulars).
  
1.6 Aparell digestiu:
  
Qualsevol procés digestiu que, segons el tribunal mèdic, dificulte l'exercici del lloc de treball.
  
1.7 Aparell cardiovascular:
  
Hipertensió arterial de qualsevol causa. No s'hauran de sobrepassar les xifres en repòs dels 160 mm/Hg en pressió sistòlica i els 90 mm/Hg en pressió diastòlica; varices o insuficiència venosa perifèrica, així com qualsevol altra patologia o lesió vascular que, segons el tribunal mèdic, puga limitar l'exercici del lloc de treball.
  
Segons el tribunal, es podrà repetir la prova quan concórreguen circumstàncies que així ho aconsellen.
  
1.8 Aparell respiratori:
  
L'asma bronquial, la broconpatia crònica obstructiva, el pneumotòrax espontani (en més d'una ocasió), la tuberculosi pulmonar activa i altres processos de l'aparell respiratori que dificulten el desenvolupament del seu treball.
  
1.9 Sistema nerviós:
  
Epilèpsia, depressió, psicosi, tremolor de qualsevol causa, alcoholisme, toxicomanies i altres processos patològics que dificulten el desenvolupament de la seua funció.
  
1.10 Pell i fàneres:
  
Cicatrius que produïsquen limitació funcional i altres processos que dificulten o limiten el desenvolupament de la seua funció.
  
1.11 Altres processos patològics:
  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, segons el tribunal mèdic, limite o incapacite per al desenvolupament del seu treball.
  
2. Quadre d'exclusions mèdiques, promoció interna i mobilitat.
  
2.1 Obesitat o primesa manifesta que dificulten o incapaciten per al desenvolupament del lloc de treball.
  
2.2 Ull i visió:
  
2.2.1 Agudesa visual amb o sense correcció del 75% de la taula de mesura.
  
2.2.2 Hemianòpsia completa i absoluta.
  
2.3 Oïda i audició:
  
Agudesa auditiva que supose una pèrdua entre 3.000 i 4.000 hertzs a 35 decibels, o 6.000 hertzs a 45 decibels.
  
2.4 Aparell locomotor:
  
Qualsevol patologia òssia d'extremitats que produïsca retraccions o limitacions funcionals de causa muscular o articular.
  
2.5 Aparell cardiovascular:
  
Hipertensió arterial mal controlada. No s'hauran de sobrepassar les xifres en repòs i amb repetició de 170 mm/Hg en pressió sistòlica i els 95 mm/Hg en pressió diastòlica.
  
Varices ulceroses. Tromboflebitis. Insuficiències cardíaques severes. Hipertròfia ventricular esquerra descompensada. Infart de repetició.
  
2.6 Aparell respiratori:
  
La bronquiopatia crònica obstructiva. El pneumotòrax espontani (en més d'una ocasió).
  
2.7 Sistema nerviós:
  
Epilèpsia, alcoholisme i toxicomanies.
  
2.8 Pell i fàneres:
  
Cicatrius que produïsquen limitacions funcionals.
  
2.9 Altres processos patològics:
  
Intoxicacions cròniques. Hemopaties greus.
  
Annex III
  
Proves físiques
  
De caràcter obligatori i eliminatori en torns de promoció interna i torn lliure. Consistiran a superar proves d'aptitud física que demostren la capacitat per a l'exercici del lloc de treball i el contingut i marques mínimes de les quals seran, almenys, les següents i segons el quadre d'edats:
  
Barem d'edat masculí:
  
Quadres d'edats 1 2 3 4
  
Fins a 30 anys 4,20'' 3,75 m 60'' 35 abd.
  
De 31 a 35 anys 4,50'' 3,50 m 1,10'' 35 abd.
  
De 36 a 40 anys 5,30'' 3,25 m 1,25'' 30 abd.
  
De 41 a 45 anys 1.500 m 3,00 m 1,30'' 25 abd.
  
De 46 a 50 anys 1.300 m 2,75 m 1,40'' 20 abd.
  
Més de 50 anys 1.200 m 2,40 m 1,55'' 15 abd.
  
Barem d'edats femení:
  
Quadres d'edats 1 2 3 4
  
Fins a 30 anys 4,50'' 3,10 m 1,10'' 35 abd.
  
De 31 a 35 anys 5,20'' 2,90 m 1,20'' 30 abd.
  
De 36 a 40 anys 6,00'' 2,70 m 1,35'' 25 abd.
  
De 41 a 45 anys 1.300 m 2,50 m 1,45'' 20 abd.
  
De 46 a 50 anys 1.200 m 2,30 m 1,55'' 15 abd.
  
Més de 50 anys 1.000 m 2,10 m 2,10'' 12 abd.
  
1. Proves
  
1.1 Carrera de resistència 1.000 metres.
  
1.2 Salt de llargària amb carrera.
  
1.3 Natació 50 metres,
  
1.4 Prova de resistència abdominal en un temps no superior als 90 segons, que ha de realitzar-se sota les següents condicions:
  
a) Posició inicial: estesa supina (boca amunt), amb les mans entrellaçades per darrere del cap i els genolls flexionats a 90 graus aproximadament.
  
b) No existeix cap punt de suport per als peus, ja que això implicaria la posada en acció del recte anterior de la cuixa i psoes ilíac.
  
c) En cada repetició, l'aspirant ha de pujar el tronc fins a la vertical mantenint les mans entrellaçades darrere del cap i tornar a la posició inicial, encara que no serà necessari que la regió dorsal de l'esquena contacte amb el sòl en cada repetició.
  
d) La velocitat d'execució no és important, per la qual cosa el temps serà raonablement ampli, sense excedir en cap cas dels 90 segons.
  
e) En el temps per a la realització de la prova (90''), l'aspirant podrà realitzar breus parades de recuperació.
  
f) Es comptabilitzaran totes les repeticions correctament efectuades durant els 90 segons de la prova.
  
La qualificació d'aquest exercici serà d'apte o no apte, havent-se de superar com a mínim tres de les proves per a ser declarat apte.
  
Quedaran exempts de la realització de les proves físiques aquells aspirants que hagueren realitzat abans les dites proves i es trobaren inclosos en el tram d'edats assenyalat en els corresponents barems d'aquest annex.
  
Annex IV
  
Temari
  
Dret constitucional
  
Tema 1. Organització política de l'estat espanyol. Classe i forma d'estat. Organització territorial de l'estat. Relacions entre el Govern i les Corts Generals.
  
Tema 2. La corona: funcions constitucionals del rei. Successió i regència. L'aprovació.
  
Tema 3. La Constitució espanyola de 1978. Estructura, contingut i principis bàsics. Reforma de la Constitució.
  
Tema 4. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 5. Les Corts Generals: les cambres. Composició, atribucions i funcionament. La funció legislativa.
  
Tema 6. El poder judicial. Estructura, organització i funcionament dels tribunals en el sistema espanyol.
  
Tema 7. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 8. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Dret administratiu
  
Tema 9. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 10. Òrgans col·legiats de govern. El ple de l'ajuntament. La comissió de govern. Òrgans consultius i participatius: les comissions informatives. Les juntes de districte.
  
Tema 11. La funció pública en general i els funcionaris de les entitats locals. Organització de la funció pública local.
  
Tema 12. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 13. Responsabilitat dels funcionaris. Reglament de règim disciplinari. Incoació d'expedients.
  
Tema 14. El procediment administratiu. Estudi de la legislació general vigent en la matèria. Fases del procediment. Notificacions i audiències dels interessats.
  
Tema 15. La revisió administrativa de l'acte administratiu. Procediments i límits de la revisió. Recursos: reposició, alçada i revisió. El recurs contenciós administratiu.
  
Bans i ordenances municipals
  
Tema 16. Obligacions i competències dels ajuntaments. Les ordenances municipals. Els bans de l'alcaldia.
  
Tema 17. Ordenances municipals: concepte i classes. Infraccions. Potestat sancionadora. Principals infraccions a bans i ordenances.
  
Tema 18. Focs artificials, classes d'artificis pirotècnics. Muntatge d'espectacles. Distància dels focs i protecció personal.
  
Tema 19. Activitats molestes, insalubres, nocives i perilloses.
  
Tema 20. Reglamentació en matèria d'autotaxis i autoturismes. Documentació necessària d'aquests vehicles, requisits, tarifes, competència.
  
Tema 21. Reglamentació en matèria de via pública: Revetles, guals, tendals, instal·lació de taules i cadires, i contenidors, grues i material de construcció. Òrgan competent per a la seua autorització. Sancions.
  
Tema 22. Venda ambulant. Modalitats de venda ambulant. Requisits.
  
Tema 23. Normativa relacionada amb usos i activitats.
  
Tema 24. Ordres ministerials de mendicitat. Llocs de recollida. Obligació de les administracions públiques. Aspectes legals.
  
Policia local
  
Tema 25. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 26. La policia local: conceptes previs. Missions i objectius. Estructura orgànica i funcional.
  
Tema 27. El binomi policia local-ciutadà: conceptes previs, relació, finalitat. Suports ètics. Normes d'actuació.
  
Tema 28. Ordenament legislatiu de la policia local. Principis bàsics d'actuació. Disposicions comunes estatuàries. Règim disciplinari.
  
Tema 29. La Llei de Coordinació de Policia Local de la Comunitat Valenciana. Disposicions generals. L'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 30. L'Institut Valencià de Seguretat Pública. Regulació legal. Fins i funcionament. Els cursos de formació, bàsics o selectius, de capacitació, d'integració d'auxiliars de la policia local. El registre de policies locals.
  
Dret penal
  
Tema 31. El Codi Penal. Concepte d'infracció penal: delicte i falta. Les persones responsables criminalment dels delictes i de les faltes.
  
Tema 32. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces, coaccions. Les tortures i altres delictes contra la integritat moral.
  
Tema 33. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. L'omissió del deure de socors. Delictes contra la intimitat, el dret a la pròpia imatge i la inviolabilitat de domicili.
  
Tema 34. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.
  
Tema 35. Delictes contra l'administració pública: prevaricació i altres comportaments injustos; abandonament de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets.
  
Tema 36. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Dret processal
  
Tema 37. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts.
  
Tema 38. El procés: concepte, objecte, finalitat tipus o sistemes. Dret processal penal: concepte, característiques, origen i fonts.
  
Tema 39. De l'entrada i registre en lloc tancat. De la comprovació del delicte i indagació del delinqüent.
  
Tema 40. Presó provisional. Llibertat provisional. La fiança. Recursos contra les resolucions dels jutges d'instrucció o contra les dels tribunals superiors de justícia. Revisió. L'embargament.
  
Policia de trànsit i circulació
  
Tema 41. El codi de circulació vigent després de la publicació de la Llei de Seguretat Viària: nocions prèvies. Tipificació de les principals infraccions.
  
Tema 42. Quadre d'infraccions més habituals en matèria de circulació urbana. Infraccions de trànsit que són constitutives de delicte. Procediment sancionador actualitzat.
  
Tema 43. Normes generals de circulació: assegurança obligatòria. Codi de Circulació.
  
Tema 44. Nivells sonors permesos en vehicles així com infracció a aquests. Inspecció tècnica de vehicles. Vehicles especials. Altres infraccions al Codi de Circulació.
  
Tema 45. La circulació. Òrgans competents. Vigilància i regulació de la circulació. Ordenació del trànsit.
  
Tema 46. La circulació urbana: normes generals de circulació. La senyalització. Permisos i llicències de conduir.
  
Tema 47. El transport. Servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques de transport i altres requisits principals. Reglament Nacional de Serveis Urbans i Interurbans de Transport d'Automòbils Lleugers.
  
Tema 48. El transport escolar.
  
Tema 49. Els accidents de trànsit: concepte i consideracions prèvies. Les seues causes. Classes i fases.
  
Tema 50. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar.
  
Tema 51. Persones obligades a sotmetre's a la prova de detecció. Infracció a la Llei de Seguretat Viària, que duu aparellada l'obligació de la prova.
  
Tema 52. Recopilació legislativa: Reial Decret Legislatiu 3.390/1990, de 2 de març. Text articulat de la Llei sobre el Trànsit, Circulació de Vehicles de Motor i Seguretat Viària.
  
Psicologia
  
Tema 53. El comandament. Concepte. Trets (integritat, competència, energia, autoritat, confiança en si mateix, iniciativa, decisió...). Regles bàsiques per a l'exercici del comandament. Activitats més característiques del comandament.
  
Tema 54. Característiques del comandament. Funcions del comandament (planificar, executar, organitzar, coordinar...). Estils de manar. Aspectes que distingeixen el bon cap. Metodologia del comandament.
  
Tema 55. Presa de decisions. El procés de decisió. Graella de direcció. Poder i autoritat.
  
Tema 56. Tècniques de direcció. El factor temps. Selecció de tasques. Utilització de mitjans. Horaris i programes. Relació cap-subordinat. Les reunions.
  
Tema 57. Tècniques per a controlar situacions difícils. La reunió està a punt de ser incontrolable. La reunió s'aparta del seu objectiu. El grup no parla. El grup o part d'ell, rebutja acceptar les conclusions del director. Els participants discuteixen fermament entre si.
  
Tema 58. Principis de disciplina efectiva. Responsabilitat del cap: com a representant del comandament director, com a instructor, com a tècnic, com a administrador. Deures per raó de càrrec amb els subordinats. Deures amb la seua organització.
  
Tema 59. Tipus d'ordres. Ordre terminant, tipus sol·licitud, ordre suggerida, escrita, verbal, petició de voluntaris, causes de mala interpretació d'ordres, comprovació de l'execució de les ordres.
  
Tema 60. Qualitats o atributs d'un bon cap. Com actua un bon cap. Com es fa una amonestació. Com s'atenen les queixes. Mètode dels vuit passos.
  
Annex V
  
Barem per a la valoració dels mèrits
  
Promoció interna i torn de mobilitat
  
En els concursos per a la provisió de llocs de treball de la policia local, escala bàsica, oferits pel torn de mobilitat o promoció interna, la valoració dels mèrits s'efectuarà d'acord amb el següent barem:
  
1. Titulació acadèmica
  
Fins a un màxim de 15 punts.
  
Es valoraran les titulacions acadèmiques acreditades pels concursants que siguen superiors a les exigides per a accedir a l'escala bàsica dels cossos de policia local de la Comunitat Valenciana, conforme a la següent escala:
  
- Doctor 8 punts
  
- Llicenciat o equivalent 6 punts
  
- Diplomat universitari o equivalent 5 punts
  
- Batxillerat, Formació Professional
  
de segon grau, accés a la universitat
  
per a majors de 25 anys o equivalent 3 punts
  
- Diplomat Superior Criminologia 4 punts
  
- Títol de Criminologia (3 anys) 3 punts
  
No es valoraran com a mèrit aquelles titulacions que es trobaren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat sols es computarà una d'elles.
  
2. Grau personal
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa, de la següent forma:
  
a) Per tenir un grau personal superior al nivell del lloc sol·licitat: 3 punts.
  
b) Per tenir un grau personal igual al nivell del lloc sol·licitat: 2 punts.
  
c) Per tenir un grau personal inferior al nivell del lloc sol·licitat: 1 punt.
  
3. Antiguitat
  
Fins a un màxim de 20 punts:
  
- Per cada any d'antiguitat en la mateixa escala i categoria de la policia local o superiors: 1,50 punts.
  
- Per cada any d'antiguitat prestat en qualsevol administració pública: 0,50 punts per any complet, fins a un màxim de 10 punts.
  
4. Altres mèrits
  
Fins a un màxim de 15 punts:
  
- Coneixement del valencià acreditat amb el certificat oficial de la Junta Qualificadora de Coneixements del Valencià:
  
- Coneixements Orals 0,75 punts
  
- Coneixements de Grau Elemental 1,25 punts
  
- Coneixements de Grau Mitjà 2,50 punts
  
- Coneixements de Grau Superior 3,00 punts
  
Coneixement d'un o més idiomes acreditats documentalment, mitjançant el certificat expedit per una facultat o escola oficial reconeguda, 3 punts per cadascun.
  
5. Cursos organitzats per l'Institut Valencià de Seguretat Pública o organismes anàlegs
  
- Fins a un màxim de 50 punts.
  
- Per la realització de cursos organitzats pel Ministeri de l'Interior (o altres ministeris, relacionats amb la funció policíaca i ajustat al següent barem), l'Institut Valencià de Seguretat Pública o organisme anàleg, o en escoles de policia de les corporacions locals i reconeguts per aquesta , ajustats al següent barem.
  
 Diploma Certificat Certif. aprof.
  
Nombre d'hores d'assisténcia d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
- Quan es tracte de cursos de duració inferior a la mínima avantdita, la puntuació d'aquests la donarà la suma del seu còmput d'hores i/o assistència. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació que no siguen aportats com a requisit s'avaluaran conforme a allò disposat en l'article 9 d'1 de desembre de 1995, de l'Ordre de la Conselleria d'Administració Pública.
  
6. Així mateix es valoraran els coneixements en administració i gestió de recursos humans i informàtica. De la mateixa manera es valoraran els títols de Socorrista Aquàtic, Primers Auxilis, Curs de Submarinisme, Arts Marcials, Defensa Personal i altres, degudament acreditats i lliurement apreciats pel tribunal qualificador. Publicacions, conferències, seminaris, felicitacions, etcètera.
  
7. Entrevista personal
  
Es realitzarà davant el tribunal qualificador, i es valorarà fins a un màxim de 9 punts, amb el contingut i la puntuació que s'assenyalen:
  
a) Coneixements del terme municipal, llista de carrers, organització i administració municipal i altres de particular interés per a la població local de l'ajuntament convocant, 3 punts.
  
b) Valoració i comprovació de l'aptitud, eficàcia, iniciativa i experiència professional del concursant en activitats anteriors, fins a un màxim de 6 anys.
  
Només seran citats per a realitzar l'entrevista, mitjançant la convocatòria corresponent i amb la indicació expressa de les puntuacions aconseguides, aquells aspirants la puntuació dels quals, sumats els mèrits amb el màxim possible de l'entrevista, arribe com a mínim als 15 punts.